E pad an Hañv on bet get migoned d ' ar Vosges roman , lec ' h mard hon eus bevet en un ti feurm kozh koll er manezier ! Bussang a vez graet ag ar geriadenn , brudet aveit e c ' hoariva hag aveit bout àr vevenn ar yezh . Bevañ en un toull koll e pad ur sizhunad a zo bet un abeg da fardiñ boued get louzoù ar jardrin : soubenn linad , trechon , karotez - gwenn , teal , kateù mouiar pe lus . . . . . diwallit avat , na vezit ket fariet entre ar garotezenn wenn hag ar gegidenn pe gwazhoc ' h an elgenenn , get an eil re eo bet pusuniet Platon ha bout eo ar plantoù - se hañval erwalc ' h o stummoù . Dav eo gouiet ar stek : ur liv mouk pe limestra a zo e kreiz boked ar garotezenn - wenn . Bezit aketus enta rak e hellhet bout tapet get an Ankoù keneve e vehe debret geneoc ' h un tammig bihan elgenenn nemetken . . .